钦定古今图书集成/方舆汇编/职方典/第1049卷 > 泉州府学校考 通志府县志合载
## 钦定古今图书集成/方舆汇编/职方典/第1049卷 > 泉州府学校考 通志府县志合载

本府

泉州府儒学　：在城南育才坊。中为大成殿，殿前两庑南为戟门，又南为棂星门。门外桥曰“洙泗桥” ，泉曰“夫子泉。” 殿左为明伦堂，堂前后建号房四十馀间。堂后为仪门，门外有方池，以通巽水。堂后为议道堂，神厨庖廪之属悉在戟门西。其东为尊经阁，阁之东为启圣祠，西为敬一亭。而名宦、乡贤二祠与启圣祠前后相望。射圃在

其前先是五代时学在崇阳门。宋太平兴国中，始迁此地。明嘉靖、万历间，知府俞咨伯、窦子偁次第修之。

皇清康熙十二年、二十一年，先后增修。

泉山书院　为宋朱文公建。旧在行春门外，明正德十年，葛恒移建于“蔡巷。”

欧阳书院　在府城东北龟岩，唐博士欧阳詹读书所也，后“圮。明成化十八年重建，嘉靖十年重修，万历二十年更拓而新之。”

石井书院　为宋朱松、朱熹二先生建。在安平镇。嘉定四年，建大成殿、尊德堂，绘二先生像而祀焉。成化十二年，重建殿一座，塑文公像祀之。弘治十年，伐石为“华表门。”

一峰书院　为罗文毅公伦建，在府治东。嘉靖八年，改“净真观” 建今所。

府学田　：正德丙子，胡文静以布金废寺充学租。嘉靖二十年变卖寺田。隆庆元年，查价偿之，追田还学，共田一顷九十亩零。万历十九年，廪生吴希澄等公众用银三十七两，买王东田，坐学池边，共五坵，计田五亩六分。

又十九年，带管兴泉道参议朱熙洽，发没官田地一十亩四分，载租一十九石七斗，充学公用。又二十八年，郡守窦子偁以同安奇江庄应入官田五百二十五亩，每年拨二百六十二亩五分纳租府学拨二百六十二亩五分纳租同安。该县征追银两，一半解府发学，为修理学宫，赈助贫生费。

又三十八年，推官伍维新入官赃银一百四十四两，买南安、《报亲》、延福二寺田地六十八亩一分。每年征租，以六分入府学，四分入县学，给诸生。

皇清原额田地二顷六十二亩五分。顺治十八年全。

迁，康熙二十年复界开垦。二十一年，总督姚启圣捐置一十亩五分零，知府蒋毓英捐置十亩三分零。

晋江县儒学　在行春门外。左庙、右学，殿庑、斋堂悉备。殿前二坊，殿后为启圣祠，东为射圃。宋郑国公梁克家故宅为之。

学田　万历二十年巡按御史邓炼批发资福岩田地一十八亩二分，山地十亩。每年征租入官，充学公用。

三十八年，发入官银买田，六十八亩一分。除六分入府学外，晋江县每年得租四分，该二十七亩二分四釐。

“皇清原额田地”二顷五十七亩八分零，系明蔡清捐。

置。顺治十八年奉迁，康熙二十年复界开垦，现存二顷九亩九分零，征银三十二两四钱六分六釐充饷。二十一年总督姚启圣捐置十亩二分。

外县

南安县儒学　在城东二里黄龙溪。左为大成殿及两庑，右明伦堂，翼以两斋。门外有二坊，曰义路、礼门。又有应奎、毓秀坊、文昌阁、见龙亭在泮池上。先是学建县西，宋绍兴间始移此。名宦祠在礼殿东。乡贤祠在礼殿西。

学田　“明万历二十年，巡按御史邓炼置柳洋坑田四十四亩，资福岩田地一十八亩二分，山地十亩，尽数追入官，充学公用。”

皇清原额山塘六十四亩二分七釐，征银一十六两。

六钱六分充饷。康熙二十一年，总督姚启圣捐置田一十三亩五分零。

惠安县儒学　在县治左左。学右。庙前有杏坛，旁列二斋。泮池在戟门外。堂北即尊经阁，后改为馔堂。名宦、乡贤两祠在启圣祠左右。射圃在朝天门外。先是，明伦堂在殿后，明成化十九年，知县张桓始易之，其后知县虞坤皆有增易焉。学田　，隆庆二年知县萧继美清法石寺田内拨四十亩充为学田，又清出寺屋地基七亩四分六釐七毫，每亩岁征租谷一石二升。每石折银二钱，中以三两二钱供粮差，馀尽送入学。万历三十一年，知县罗继宗将绝军产业若干亩，岁纳租糓八十石。

皇清原额学田四十亩。顺治间迁，康熙二十年复界。

《开垦》二十一年，总督姚启圣捐置田一十四亩七分六釐。

德化县儒学　在县城西北大洋山之阳。中为大成殿，次仪门，次庙门。东为明伦堂，又东为启圣祠，次名宦祠，前教谕廨。西为尊经阁，阁下祀朱熹，前为射圃。又西为敬一亭，次乡贤祠，前训导廨。先是，学在县治东，自宋、元迄明，迁徙更易不一。至万历元年，知县秦霑始定今所。后知县

吴一麟周祐相继修

丁溪书院　在县前南坛左。嘉靖二十六年，知县绪《东山》建。

紫阳书院　在县治西。嘉靖九年知县许仁建。学田　。“嘉靖七年知县许仁申请拆淫祠及中林院等处地，共七十四亩五釐，估租价听民认纳，每年该银十一两二钱二分，学官征取，以充学费。”

皇清原额地七十四亩五釐，征银一十一两九钱八。

“分五釐充饷。” 又田二十九亩九分，内除荒芜田八亩七分零，实在田二十一亩一分八釐五毫。安溪县儒学　在县治东南。前为大成殿，西为明伦堂及两斋，堂之左为教官廨，启圣祠与名宦、乡贤祠皆备。先是宋咸平间，学建于县治西南，宣和间迁县治东，至绍兴十三年始定今所。嘉靖间，佥事余爌以民地益之。其后皆有增建。

皇清康熙二年，同知来承祉重修。十二年，又加葺焉。

紫阳书院　在启圣祠前，以朱文公簿同安时尝按事安溪故也。知县黄怿建。嘉靖三十五年，改建今所。三十九年毁。

凤山书院　以朱文公至安溪尝登此山。山名“通元峰” ，正德十六年知县龚颖建。

养正书院　在朱文公祠前，嘉靖三十五年建，中为“正堂、讲所，翼以四房，前庭东西两廊，列房各五间。” 三十九年毁。

社学　今俱废

学田　，万历三十九年丈出溢额田四亩二分，本府推官伍维新断，令入学公用。

《皇清》原额实在八亩二分，征银三两。康熙二十一年。

总督姚启圣捐田九亩九分六毫五丝六忽二微四纤。

同安县儒学　在县治东南隅登龙坊。右为庙。启圣祠在庙北。左为明伦堂，附以两斋。堂后为尊经阁，立朱熹祠。西立射圃、名宦、乡贤二祠。先是，学建于五代末，宋建隆间他徙，绍兴十年，始定今所。明洪武初，知县吕复重建。其后佥事陈祚等屡辟之。

皇清康熙辛酉，教谕黄允芳复加修葺焉。

大同书院　祀朱文公，在城隍庙左。元至正元年，县尹孔公俊建。成化十二年，重建正堂，后作“畏垒庵。” 以公作簿时，名其居曰“畏垒” 也。

文公书院　在大轮山绝顶。成化十二年建，曰“浯江书院” ，今废。

学田　，万历二十八年，郡守窦子偁议“于本县奇江庄入官田租五百二十五亩，每年追租银分半解府公费外，其一半二百六十二亩五分发学，为修理赈恤之资。”

《皇清》原额田四顷八十五亩零，顺治十八年全迁。今

“复界开垦。” 康熙二十一年，总督姚启圣捐置田四亩八分零。教谕黄允芳捐置田三亩八釐零。永春县儒学　，在县治东隅。中为大成殿，前为东西两庑，为露台、仪门，左右名宦、乡贤二祠，中为泮池，扶以石栏。明伦堂、启圣祠、尊经阁俱在大成殿左。先是学在郭外东渡桥西。宋大观间，知县留镕迁于知政桥北。其后屡有更移。明嘉靖间毁于倭，知县谢裘建于县治东。其后知县陈九仪等屡加修建。至

皇清毁于寇，复重建焉。

文公书院　在十四都留湾。嘉靖三年知县柴镳建。有正堂、讲堂、翼楼二，东西两庑号房十二间。嘉靖四十一年毁。

学田　，嘉靖五年，共二十四亩二分五釐，约租二十石。复于官田学西隙地垦园十亩，约租二十石；学地基并泮池，给佃耕种，年纳租二十石益之。四十五年，通判潘璘复增入没官隐匿田二十二亩。